  Наталья Тетерина Удмуртиын улӥсьёсты Суредан устолыкъя элькун музее XIX – XX даур кутсконысь самоваръёсты но чай юонэз возьматӥсь суредъёсты учкыны ӧтё. Вӧйдырлы сӥзем «Сказ о пузатых самоварах» адӟытон ужъюртын 31-тӥ толшорысен ужаны кутскиз, ивортэ музейлэн пресс-службаез. Выль адӟытон сӥземын Вӧйдырлы, куке куное ветло но мильымен утялто вал. Со Россиысь чай юон сямъёс сярысь вера Суредан устолыкъя элькун музейлэн пресс-службаезТросэз экспонатъёс Ижкарысь Анатолий Новиковен люкамын вал. Соос пӧлын Ижысь заводын 1862-тӥ арын поттэм самовар вань, солэн вылтусыз Тулаын поттэм арберилы укшатэмын. Озьы ик учкисьёс курегпуз формаен самоварез, самовар-чайникез но одӥг кружкалы гинэ чаклам самовар-«эгоистэз» адӟозы. Та пичи самовар нылашъёсты ӝӧк вылэ пуктылӥськыны дышетон понна лэсьтэмын вал. Со сяна, адӟытонын яркыт суредъёс луозы. Кылсярысь, Нинелла Мордвиновалэн «Натюрмортэз», Алла Переверзевалэн «Семья плотника» ужез но мукетыз. «Сказ о пузатых самоварах» адӟытон 4-тӥ оштолэзёзь ужалоз. Чаклам арлыд: 0+ Тегъёс: Лулчеберет Ижкар Удмуртия суредасьёс Суреданустолыкъямузей суредан  